Virginia hamamelido

**Virginia hamamelido** (latina scienca nomo: *Hamamelis virginiana*), ankaŭ nomata **aŭtune floranta hamamelido** estas plantospecio en la familio de la Hamamelidacoj (*Hamamelidaceae*). Ĝi estas planto el la arbustaro kaj subarbaraĵo en miksarbaroj en la orienta Nordameriko.

## Priskribo 
eta|maldekstr|ilustraĵo de la virginia hamamelido (*Hamamelis virginiana*)
eta|deproksima foto de la folio
eta|floro kaj frukto de *Hamamelis virginiana*

### Vegetativaj ecoj 
La virginia hamamelido (*Hamamelis virginiana*) estas trunkarbusto, en ĝia hejmregiono ĝi ankaŭ kreskas kiel malalta arbo kun malalta trunko. La somerverda, decidua arbusto atingas altokreskon de 3 ĝis 6 m, malofte eĉ ĝis 10 m. La arboŝelo de la junaj branĉoj estas griza aŭ brunece ruĝe harenhava. La ritidermo estas pli poste helbruna, glata kaj iom skvameca.

La folioj estas alterne starantaj kaj havas avelkorilajn foliojn. La pedunkolo longas 6 ĝis 15 (ĝis 20) mm. La simpla foliplato longas 4 ĝis 17 cm kaj larĝas 2,5 ĝis 13 cm. Ĝi estas larĝe elipta ĝis ronda aŭ renverse ovoforma.

### Generativaj ecoj 
La forte odorantaj, helflavaj, koralformaj folioj kun longaj mallarĝaj petaloj aperas en aŭtuno kaj frua vintro inter la jam aŭtunkoloraj folioj kaj post la falo de la folioj. La fruktoj estas 10 ĝis 14 mm grandaj ovformaj, lignecaj kapsulfruktoj, kiuj maturiĝas dum la sekvanta somero. La fruktoj ĵetas la du 5 ĝis 9 mm grandajn semojn malproksimen. Tiu vintrorezista planto estas plantata de tempo al tempo en la moderaj klimatoj en parkoj kaj ĝardenoj. Ĝi estas unu el la malmultaj specioj, kiuj floras vintre.

### Medicina uzado 
Hamamelido estis kuracplanto ĉe pluraj prapopoloj de Nordameriko. Intertempe oni scias, ke la ĉerokoj kaj irokezoj uzas ĝin kiel infuzaĵoj kiel kontraŭdolora rimedo kaj ĉe malvarmumo kaj haŭtaj lezoj. La irokezoj ankaŭ en la ginekologio kaj kiel vomiga rimedo.

## Sistematiko 
La unua priskribo de *Hamamelis virginiana* okazis 1753 fare de Carl von Linné en *Species Plantarum*, 1, p. 124. Ĉe la elekto de la botanika epiteto *virginiana* Carl von Linné elektis la nomon laŭ la deveno en la orienta Nordameriko. sinonimoj por *Hamamelis virginiana* L. estas: *Hamamelis androgyna* WALTER, *Hamamelis corylifolia* MOENCH, *Hamamelis dioica* WALTER, *Hamamelis macrophylla* Pursh, *Hamamelis virginiana* fo. *parvifolia* (NUTT.) FERNALD, *Hamamelis virginiana* fo. *rubescens* REHDER, *Hamamelis virginiana* var. *angustifolia* NIEUWL., *Hamamelis virginiana* var. *orbiculata* NIEUWL., *Hamamelis virginiana* var. *macrophylla* (PURSH) NUTT., *Hamamelis virginiana* var. *parvifolia* NUTT., *Trilopus dentata* RAF., *Trilopus estivalis* RAF., *Trilopus nigra* RAF., *Trilopus nigra* var. *catesbiana* RAF., *Trilopus parvifolia* (NUTT.) RAF., *Trilopus rotundifolia* RAF., *Trilopus virginica* (L.) RAF. 

## Fontoj 
### Literaturo 
* Frederick G. Meyer: *Hamamelidaceae* in *Flora of North America*, Volume 3: *Hamamelis virginiana* - Online.  (Abschnitt Beschreibung und Systematik)
* Karl Hiller, Matthias F. Melzig: *Lexikon der Arzneipflanzen und Drogen*, Area, Erftstadt 2005, ISBN 3-89996-682-1 (2 Bände, genehmigte Sonderausgabe).

### Referencoj 

## Eksteraj ligiloj 
* Thomas Meyer: Datenblatt mit Bestimmungsschlüssel und Fotos bei *Flora-de: Flora von Deutschland* (alter Name der Webseite: *Blumen in Schwaben*)
* Virginische Zaubernuss auf awl.ch. 

* Virginische Zaubernuss, Baumbestimmung auf baumkunde.de.
* *Hamamelis virginiana* auf ''Henriette's Herbal Homepage''. 
* Fotos von Blüte, Frucht, Borke, Knospe und Blatt, Bochumer Botanischer Verein

Kategorio:Hamamelidacoj
Kategorio:Kuracplantoj
Kategorio:Ornamaj plantoj
Kategorio:Arboj de Usono